
לכבוד 

שלום רב,


                                           
הנדון: בקשה לקבלת מידע מכוח חוק חופש המידע, תשנ"ח 1998 – 
מידע אודות עובדים – משרד הכלכלה והתעשייה
סימוכין: מכתבך מיום 17.1.18
         
ראשית, אני מודה על פנייתך, כמופיע בסימוכין למכתבי זה.
במענה לבקשת המידע שהגשת למשרדנו, הכלכלה והתעשייה, ולאחר בדיקה אל מול היחידה המקצועית הרלוונטית - האגף למשאבי אנוש (להלן: "האגף") וקבלת המידע הרלוונטי ממנה, להלן הנתונים בהלימה לבקשת המידע וביחס לשנת 2018:
1. המספר הכולל של העובדים המועסקים במשרד: 587 עובדים.
2. מספר העובדים הערבים (כולל דרוזים) המועסקים במשרד: 22 עובדים.
3. המספר הכולל של העובדים אשר גויסו על ידי המשרד במהלך השנה: 43 עובדים.
4. מספר העובדים הערבים (כולל דרוזים) אשר גויסו על ידי המשרד במהלך השנה: 2 עובדים.
5. המספר הכולל של עובדים המועסקים במשרות בכירות במשרד: 30 עובדים (לא כולל את מנכ"ל המשרד).
6. מספר העובדים הערבים (כולל דרוזים) המועסקים במשרות בכירות במשרד: 1 עובד ערבי.
7. מספר הנשים המועסקות במשרד: 332 נשים.

8. מספר הנשים הערביות (כולל דרוזיות) המועסקות במשרד: 5 נשים ערביות.
9. מספר הנשים הערביות (כולל דרוזיות) המועסקות במשרות בכירות במשרד: לא מועסקות נשים ערביות במשרות בכירות במשרד.
לסיכום, משרד הכלכלה והתעשייה רואה את עיקרון הייצוג לאוכלוסייה הערבית בין עובדיו - עקרון מנחה מרכזי ומשמעותי, כמו גם מהווה ערך מרכזי להבטחת שוויון מהותי בפרט ולקידום החברה הישראלית בכלל, אשר יש בו כדי לצמצם פערים חברתיים ולהקטין את ממדי האבטלה. 
ראייה זו, משמשת עוגן למדיניות הנהלת המשרד, שתומכת במתן ביטוי הולם לייצוגה של אוכלוסייה זו.
המשרד מודע למציאות, לפיה ההתקדמות בכל הקשור לייצוג הולם לאוכלוסייה הערבית בכלל ולנשים בקרב מגזר זה בפרט, כרוכה בעבודה עקבית ארוכת טווח, כמו גם מחויב להמשיך לפעול על מנת להסיר חסמים שונים, במטרה להמשיך ולהגדיל את מספר העובדים הלא יהודים, מכלל מצבת כוח האדם של המשרד.
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה






העתק: עו"ד אמל כולאב, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

